《赋玉溪寺石碧蒲》
宋代·高述

玉溪石角尖如锋，山泉喷唚侵碧玉龙。
龙髯谁为不可识，石上碧蒲拳碧茸。
老根密节穿石瘦，细叶如林屯远岫。
百草烂死事潜萌，纤纤独与冰霜斗。
玻璃玛瑙春水寒，呼儿捧将持铜盘。
年来青眼志未丧，喜君绿发能冲冠。

作者简介：宋润州丹阳人，字季明。哲宗元祐三年进士。官临海令。善书画，学苏轼书及竹石，皆逼真。